Illum il-Kunsill adotta deċiżjoni li tistabbilixxi grupp ta' livell għoli ta' persuni għorrief dwar l-arkitettura finanzjarja Ewropea għall-iżvilupp. Il-grupp ser jiġi ppresedut minn Thomas Wieser u ser ikun magħmul minn tmien membri indipendenti. Huwa mistenni li jissottometti rapport sa Ottubru 2019 li jistipula l-isfidi u l-opportunitajiet għar-razzjonalizzazzjoni tal-mod kif il-politiki ta' żvilupp huma ffinanzjati fuq livell tal-UE u jirrakkomanda għażliet possibbli għar-riforma tal-istruttura eżistenti. Il-grupp huwa inkarigat b'mod partikolari milli jħares lejn l-istrumenti eżistenti kollha għall-iżvilupp li jmexxu l-Kummissjoni, il-Bank Ewropew tal-Investiment (BEI) u l-Bank Ewropew għar-Rikostruzzjoni u l-Iżvilupp (BERŻ) u jiddetermina kif jista' jiġi massimizzat il-valur miżjud tal-Arkitettura finanzjarja Ewropea għall-iżvilupp, filwaqt li jitqiesu l-korpi nazzjonali u internazzjonali eżistenti involuti. Il-grupp ta' persuni għorrief huwa mistenni joħroġ ir-rakkomandazzjonijiet tiegħu abbażi ta': valutazzjoni tal-kapaċità tas-sistema attwali biex taħdem għall-prijoritajiet tal-UE għal azzjoni esterna u żvilupp; analiżi tas-saħħiet u d-dgħufijiet rispettivi tal-istrumenti u l-atturi kollha involuti, il-potenzjal ta' kull istituzzjoni li tkompli ttejjeb l-involviment tas-settur privat u s-self sovran. Deċiżjoni tal-Kunsill dwar l-istabbiliment ta' Grupp ta' Livell Għoli ta' Persuni Għorrief dwar l-arkitettura finanzjarja Ewropea għall-iżvilupp Ara l-paġna tal-laqgħa